เรื่องร้องเรียน: กลิ่นเหม็นมากับลมตอนดึกๆ เหมือนกลิ่นขยะ ออกมาหน้าบ้านไม่ได้เลย เหม็น ไม่รู้กลิ่นมาจากไหน
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ บริเวณหมู่บ้านเดอสยาม สวนหลวง ร.9 ถนนเฉลิมพระเกียรติ ร.9 ซอย38 แขวงดอกไม้ เขตประเวศ ได้สอบถามเจ้าหน้าที่ของหมู่บ้านดังกล่าว ทราบว่าได้รับกลิ่นเป็นบางครั้งช่วงเวลาเช้า และช่วงเวลาเย็น เจ้าหน้าที่จึงได้ชี้แจงแนวทางการแก้ปัญหากลิ่นขยะ พร้อมทั้งได้ติดตาม กำกับการปฏิบัติงาน ประสานให้ผู้รับจ้างกำจัดมูลฝอย ดำเนินการแก้ไขปัญหากลิ่นขยะของศูนย์กำจัดมูลฝอยอ่อนนุช ดังนี้ 1. ล้างทำความสะอาดถนนรอบโรงงานกำจัดมูลฝอยอย่างสม่ำเสมอ 2. กำชับให้เพิ่มความถี่ในการล้างทำความสะอาดโรงงานและบริเวณอาคารมูลฝอย 3. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 4. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 5. ปลูกต้นไม้ขนาดใหญ่ เพื่อแก้ปัญหากลิ่นแบบเร่งด่วนและได้มีโครงการปลูกต้นไม้ร่วมกับบริษัท ปตท.จำนวนพื้นที่ 55 ไร่ เพิ่มพื้นที่สีเขียวบริเวณพื้นที่รอบโรงงานกำจัดมูลฝอย เพื่อป้องกันฝุ่นละอองและใช้เป็นแนวป้องกันกลิ่นขยะ แบบยั่งยืนในอนาคต 6. ในอณาคตจะมีการบริหารจัดการขยะโดยนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืน
ความเห็นของผู้แจ้ง: เยี่ยมครับ เพราะเรื่องกลิ่น ปชช. ไม่รู้จริงๆว่ามาจากไหนคงต้องฝากจนท. ช่วยดูแล
พื้นที่: แขวงดอกไม้ เขตประเวศ กรุงเทพมหานคร